‘Eternamente nel amiente’, nuevu llibru en senabrés
#000000
Trátase d’una publicación billingüe, con doce relatos en senabrés y dúas poesías, cona sua correspondiente traducción al castellanu. Está editáu por Semuret -en facendeira cona Deputación de Zamora- y cuenta tamién con abondosas ilustraciones del dibuxante senabrés Laureano del Estal.
#000002
Nos sous relatos amúestrase una literatura que bebe de la tradición oral y de lo vivencial, fundiendo las suas rayices nos cuentos populares y hestorias que se cuntaban nos puebros de la comarca. Dende la sua visión personal, l’impulsu creativu de la outora revive, recrea y resignifica la vieya narrativa popular, onde’l mitu y la vivencia muitas veces s’amayuelan hasta facese indistinguibles. Con ello ríndese homenaxe a esi peculiar sentir y entender las cousas de las xentes de Senabria, todo ello feito por una senabresa y na llengua tradicional.
#000003
Cada relatu vien con dúas ilustraciones, elaboradas pol dibuxante Laureano del Estal, nas que predominan dúas colores, l’azul de l’arquitectura senabresa y el niegro de la ropa y las miserias de la vida dura d’outros tiempos, on nun tan llonxanos. Laureano del Estal y María José Zurrón vienen trabayando nesta obra dende’l 2014, nun llabor nel que rescampla la perfecta simbiosis entre la imaxen y la narrativa.
#000004
María José Zurrón ye bien conocida nel ámbitu de la literatura n’asturllionés en Zamora. Dalgunos de los sous textos fonen publicaos na revista El Llumbreiru y en dellas antoloxías cumo Onde la palabra pousa y na edición conmemorativa d’El dialecto leonés.
#000005
Presentación del proyecto mundial del geoparque «Médulas-Teleno»
#000006
El colectivo social y vecinal Villar Activo de Villar del Monte pide «manos» para llenar su biblioteca
#000007
Diego Bello muestra en Galicia el modo de tocar la gaita de Cabrera y el Bierzo
#000008
Romería de la Virgen del Valle
#000009